open-index/open-wikipedia-markdown huggingface dataset:
วัตถุอาร์โรคอท

**วัตถุอาร์โรคอท** () หรือ **486958 อาร์โรคอท** () มีชื่อในระบบว่า **** เป็นวัตถุพ้นดาวเนปจูนในแถบไคเปอร์ วัตถุนี้มีลักษณะเป็นซากของดาวเคราะห์สองชิ้นที่เชื่อมติดกัน แบ่งเป็นซากดาวก้อนใหญ่ยาว 21 กม. และซากดาวก้อนเล็กยาว 15 กม. ทำให้มีเส้นผ่านศูนย์กลางตามแกนรวมกันอยู่ที่ 36 กม.  ซากดาวก้อนใหญ่มีลักษณะแบนกว่าซากดาวก้อนเล็ก เมื่อยานนิวฮอไรซันส์เดินทางไปถึงวันที่ 1 มกราคม ค.ศ. 2019 เมื่อ 05:33 น. ตามเวลา UTC มันจึงเป็นวัตถุอวกาศที่ไกลและเก่าแก่ที่สุดที่ยานอวกาศเดินทางไปถึง และได้รับชื่อเล่นว่า **อัลติมา ทูเล** (Ultima Thule) ในเวลาต่อมา

ถูกค้นพบเมื่อวันที่ 26 มิถุนายน ค.ศ. 2014 โดย มาร์ค บิว นักดาราศาสตร์ชาวอเมริกัน และทีมงานผู้สร้างยานนิวฮอไรซันส์จากการใช้กล้องโทรทรรศน์อวกาศฮับเบิลซึ่งเป็นส่วนหนึ่งของการสังเกตวัตถุในแถบไคเปอร์ของภารกิจยานนิวฮอไรซันส์ วัตถุอาร์โรคอทนี้มีคาบดาราคติ (ความเร็วในการโคจรรอบดวงอาทิตย์) 298 ปี จากการสำรวจของยานนิวฮอไรซันส์พบว่าวัตถุอาร์โรคอทนี้แบนกว่าที่คิดไว้ ซึ่งเดิมทีนักดาราศาสตร์คาดว่ามีลักษณะกลมคล้ายตุ๊กตาหิมะ ด้วยลักษณะที่มีโค้งเว้าตรงกลางและพื้นผิวที่เรียบนี้ทำให้นักวิทยาศาสตร์เข้าใจการเกิดดาวเคราะห์มากขึ้น โดยจากการสำรวจครั้งนี้แสดงให้เห็นว่าดาวเคราะห์ไม่ได้เกิดจากการชนกันของอุกกาบาต แต่เกิดจากการค่อย ๆ เกาะกันของเศษฝุ่นขนาดเล็ก ซึ่งหักล้างความแนวคิดเดิมที่ว่าดาวเคราะห์เกิดจากการชนกันของอุกกาบาต

## อ้างอิง

## แหล่งข้อมูลอื่น

* ยานนิวฮอไรซันส์ให้ข้อมูลใหม่ ปฏิวัติแนวคิดเรื่องการก่อตัวของดาวเคราะห์,BBC News, สืบค้นเมื่อ 3 กุมภาพันธ์ พ.ศ. 2564
* Far, Far Away in the Sky: New Horizons Kuiper Belt Flyby Object Officially Named 'Arrokoth', NASA, สืบค้นเมื่อ 3 กุมภาพันธ์ 2564
* Arrokoth (): Most Distant Object Explored Up Close at NASA Solar System Exploration
* About Arrokoth ()
* LORRI Images from the Arrokoth Flyby

หมวดหมู่:นิวฮอไรซันส์
กลอยอินเดีย

**กลอยอินเดีย** (; ) เป็นกลอย (Dioscorea) ที่มีถิ่นกำเนิดในเมียนมาร์ (พม่า) และในอนุทวีปอินเดีย (อินเดีย ศรีลังกา บังคลาเทศ)

## อนุกรมวิธาน
ชื่อวิทยาศาสตร์ของกลอยอินเดียเดิมเรียกว่า *Dioscorea opposita* ซึ่งมักสับสนกับ*ฮ่วยซัว* (กลอยจีน ซึ่งมีชื่อวิทยาศาสตร์ *Dioscorea polystachya*) และมักเรียก*ฮ่วยซัว*ไม่ถูกต้องว่า *Dioscorea opposita* ซึ่งอาจเป็นความผิดพลาดในงานพฤกษศาสตร์ของการระบุสายพันธุ์ ปัจจุบันเป็นชื่อ *Dioscorea oppositifolia*  ใช้เฉพาะกลอยอินเดียที่พบในอนุทวีปอินเดียเท่านั้น 

## ลักษณะทางพฤกษศาสตร์

เป็นไม้ลัมลุกเถาเลื้อย ใบทรงรีรูปหอก หรืออาจแปรเป็นรูปหัวใจในบางครั้ง ดอกมี 3 กลีบ ขนาดเล็กเรียงกันเป็นช่อแบบถี่ ผลเป็นฝักสามแฉก แต่ละแฉกแบน

## อ้างอิง

หมวดหมู่:วงศ์กลอย
หมวดหมู่:พืชที่พบในทวีปเอเชีย
หมวดหมู่:สกุลกลอย
นภา-1

**นภา-1** () หรือ **RTAF-SAT-1** เป็นดาวเทียมสำรวจของประเทศไทย และเป็นดาวเทียมดวงแรกในสังกัดของกองทัพอากาศไทย สร้างโดย Innovative Solutions In Space ของเนเธอร์แลนด์ ซึ่งปล่อยขึ้นสู่วงโคจรเมื่อวันที่ 3 กันยายน 2563 หลังจากโดนเลื่อนการปล่อยเนื่องจากการระบาดของโรคโควิด-19 ด้วยจรวด Arianespace Vega เที่ยวบิน VV16

## ยานอวกาศ
ดาวเทียมนี้มีต้นแบบจากดาวเทียม CubeSat ขนาด 6U ของ Innovative Solutions In Space และมีระยะภารกิจอยู่ที่ 3 ปี ซึ่งมีกล้อง Gecko Imager ผลิตโดย SCS Space จากประเทศแอฟริกาใต้ และต้นแบบ TriScape100 Imager จาก Simera Sense นภา-1 จะใช้เครื่องมือ 2 อย่างสำหรับการสำรวจระยะไกล รวมถึงการช่วยเหลือทางภัยพิบัติ เช่น น้ำท่วมและไฟป่า และมีค่าใช้จ่ายในการผลิตน้อยกว่า 100 ล้านบาท

## อ้างอิง

หมวดหมู่:ดาวเทียมสำรวจโลก
หมวดหมู่:ดาวเทียมของไทย
บุญลือ ประเสริฐโสภา

**บุญลือ ประเสริฐโสภา** (เกิด 16 มีนาคม พ.ศ. 2511) เป็นนักการเมืองชาวไทย ปัจจุบันดำรงตำแหน่งสมาชิกสภาผู้แทนราษฎรจังหวัดราชบุรี อดีตรองหัวหน้าพรรคภูมิใจไทย อดีตรัฐมนตรีช่วยว่าการกระทรวงศึกษาธิการ ในรัฐบาลสมัคร สุนทรเวช

## ประวัติ
บุญลือ ประเสริฐโสภา เกิดเมื่อ 16 มีนาคม พ.ศ. 2511 บุตรชายนายบุญชู และนางสนิท ประเสริฐโสภา จบการศึกษาระดับปริญญาตรี  นิติศาสตรบัณฑิต จากมหาวิทยาลัยศรีปทุม และปริญญาโท  วิทยาศาสตรมหาบัณฑิต (สาขาเทคโนโลยีที่เหมาะสมเพื่อการพัฒนาทรัพยากร) จากคณะสิ่งแวดล้อมและทรัพยากรศาสตร์ มหาวิทยาลัยมหิดล ปัจจุบัน กำลังศึกษาหลักสูตรการป้องกันราชอาณาจักร รุ่นที่ ๖๔ วิทยาลัยป้องกันราชอาณาจักร สถาบันวิชาการป้องกันประเทศ กองบัญชาการกองทัพไทย

## ประวัติการทำงาน
บุญลือ เคยทำงานเป็นผู้สื่อข่าวหนังสือพิมพ์ข่าวสด และหนังสือพิมพ์บ้านเมือง ก่อนจะเข้าสู่งานการเมืองโดยการลงสมัครรับเลือกตั้งท้องถิ่น เป็นสมาชิกสภาองค์การบริหารส่วนจังหวัดราชบุรี และเป็นประธานสภาองค์การบริหารส่วนจังหวัดราชบุรี (2 วาระ)

บุญลือ ได้รับเลือกตั้งเป็นสมาชิกสภาผู้แทนราษฎรจังหวัดราชบุรีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และครั้งที่สอง ในปี พ.ศ. 2548 สังกัดพรรคไทยรักไทย และต่อมาเมื่อพรรคไทยรักไทยถูกยุบ จึงย้ายไปสังกัดพรรคพลังประชาชน และได้รับเลือกตั้งเป็นสมัยที่ 3 เขาถูกจำกัดสิทธิห้ามมิให้ลงสมัครรับเลือกตั้งจากศาลรัฐธรรมนูญเนื่องจากเกิดคดียุบพรรคการเมือง พ.ศ. 2551 ซึ่งนายบุญลือมีตำแหน่งกรรมการบริหารพรรคพลังประชาชนที่ถูกยุบ จึงถูกเพิกถอนสิทธิทางการเมืองเป็นเวลา 5 ปี

ในปี พ.ศ. 2562 เขาได้รับเลือกตั้งเป็น สมาชิกสภาผู้แทนราษฎร สังกัดพรรคภูมิใจไทย

บุญลือเคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ที่ปรึกษารองนายกรัฐมนตรี (นายสุวิทย์ คุณกิตติ) ที่ปรึกษารัฐมนตรีว่าการกระทรวงเกษตรและสหกรณ์ และที่ปรึกษารัฐมนตรีช่วยว่าการกระทรวงมหาดไทย

### สมาชิกสภาผู้แทนราษฎร
บุญลือ ประเสริฐโสภา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดราชบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดราชบุรี สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดราชบุรี สังกัดพรรคพลังประชาชน
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดราชบุรี สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดราชบุรี สังกัดพรรคภูมิใจไทย

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดราชบุรี
หมวดหมู่:ชาวไทยเชื้อสายจีน
หมวดหมู่:นักหนังสือพิมพ์ชาวไทย
หมวดหมู่:นักการเมืองจากจังหวัดราชบุรี
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากคณะสิ่งแวดล้อมและทรัพยากรศาสตร์ มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดขุมทอง (กรุงเทพมหานคร)

**วัดขุมทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงขุมทอง เขตลาดกระบัง กรุงเทพมหานคร มีที่ดินตั้งวัด 11 ไร่ 2 งาน 20 ตารางวา อาณาเขตทิศเหนือยาว 4 เส้น 3 วา ติดต่อกับที่ดินเอกชน ทิศใต้ยาว 4 เส้น 3 วา ติดต่อกับคูน้ำ ทางรถไฟสายอรัญประเทศ ทิศตะวันออกยาว 3 เส้น ติดต่อกับที่ดินเอกชน ทิศตะวันตกยาว 3 เส้น ติดต่อกับคลองตาสอนและโรงเรียนวัดขุมทอง มีที่ธรณีสงฆ์ 1 แปลง เนื้อที่ 1 ไร่ ปัจจุบันพระครูโสภณสุวรรณนิธิ (พุทธิพงษ์) ดำรงตำแหน่งเจ้าอาวาส

วัดขุมทองตั้งวัดเมื่อ พ.ศ. 2459 โดยที่นายทองและนางเจียม คงชุ่ม บริจาคที่ดิน 7 ไร่ เพื่อสร้างวัด ขนานนามว่า "วัดขุมทอง" ต่อมาวัดเกิดไฟไหม้ ชาวบ้านจึงเรียกอีกนามว่า **วัดไฟไหม้** วัดได้รับพระราชทานวิสุงคามสีมาเมื่อ พ.ศ. 2467 และได้รับพระราชทานวิสุงคามสีมาครั้งหลังเมื่อวันที่ 2 พฤศจิกายน พ.ศ. 2530 ด้านการศึกษา วัดได้เปิดสอนปริยัติธรรมตั้งแต่ พ.ศ. 2500 นอกจากนั้นยังมีโรงเรียนวัดขุมทอง สอนระดับประถมศึกษาของกรุงเทพมหานครอีกด้วย

พื้นที่ตั้งวัดเป็นที่ลุ่มสภาพสิ่งแวดล้อมเป็นทุ่งนา ด้านหน้าวัดอยู่ทางทิศใต้ อาคารเสนาสนะประกอบด้วย อุโบสถกว้าง 8 เมตร ยาว 23 เมตร ภายในประดิษฐานพระประธาน นามว่า *หลวงพ่อขาว* กุฏิสงฆ์จำนวน 6 หลัง หอสวดมนต์ ศาลาการเปรียญ

## รายนามเจ้าอาวาส
* หลวงพ่อเผือก
* พระอาจารย์เล็ก
* พระอาจารย์เจิม
* พระอาจารย์บุญนาค
* พระอาจารย์ต่วน
* พระอาจารย์วงศ์
* พระครูมนูญสีลขันธ์
* พระครูโสภณสุวรรณนิธิ (พุทธิพงษ์)

## อ้างอิง

ขุมทอง
วัดเจริญวราราม

**วัดเจริญวราราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 11 บ้านคลองนางหงษ์ ตำบลคลองด่าน อำเภอบางบ่อ จังหวัดสมุทรปราการ ที่ดินที่ตั้งวัดมีเนื้อที่ 35 ไร่ ที่ธรณีสงฆ์มีจำนวน 4 แปลง เนื้อที่ 10 ไร่ 62 ตารางวา

วัดเจริญวรารามสร้างขึ้นเมื่อประมาณ พ.ศ. 2384 โดยมีเจ้านายในราชินิกุลนามว่า เจ้าจอมมารดาชุ่ม (หม่อมน้อย) โปรดให้สร้างขึ้น ชาวบ้านนิยมเรียกว่า **วัดน้อย** ได้รับพระราชทานวิสุงคามสีมาครั้งหลังเมื่อวันที่ 23 กรกฎาคม พ.ศ. 2505 และได้ผูกพัทธสีมาเมื่อวันที่ 30 มกราคม พ.ศ. 2509 เขตวิสุงคามสีมากว้าง 30 เมตร ยาว 60 เมตร ในด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2500

บริเวณที่ตั้งวัดเป็นที่ราบลุ่ม แวดล้อมด้วยลำคลอง มีอาคารและเสนาสนะดังนี้ อุโบสถกว้าง 6 เมตร ยาว 12 เมตร บูรณะเมื่อ พ.ศ. 2509 เจดีย์จำนวน 1 องค์ เป็นแบบอยุธยา กุฏิสงฆ์จำนวน 15 หลัง ส่วนมากเป็น 2 ชั้น เป็นอาคารครึ่งตึกครึ่งไม้ ศาลาอเนกประสงค์ และศาลาการเปรียญซึ่งสร้างเมื่อ พ.ศ. 2464 ปูชนียวัตถุที่สำคัญของวัดได้แก่ พระประธานในอุโบสถและหลวงพ่อโสธรจำลอง กว้าง 24 นิ้ว และหลวงพ่อปานจำลอง หน้าตักกว้าง 32 นิ้ว

## อ้างอิง

เจริญวราราม
เฮลสตรอม (ละครชุดทางโทรทัศน์)

**เฮลสตรอม** () เป็นละครชุดทางโทรทัศน์สัญชาติอเมริกันที่สร้างโดย พอล ซบิสซิวสกีสำหรับบริการสตรีมมิ่งทางช่องฮูลู โดยอิงจากตัวละครมาร์เวลคอมิกส์ชื่อ ไดมอน เฮลสตรอม และ ซาทานา เฮลสตรอม โดยบอกเล่าเรื่องราวแบบสแตนด์อโลนภายในจักรวาลภาพยนตร์มาร์เวล (MCU) ซีรีส์นี้ผลิตโดยมาร์เวลเทเลวิชัน และ เอบีซีซิเนเจอร์สตูดิโอส์ โดยมีซบิสซิวสกีรับหน้าที่เป็นผู้ควบคุมการแสดง

ทอม ออสเตน และ ซิดนีย์ เลมมอน ตามลำดับ รับบทเป็นไดมอนและแอนา เฮลสตรอม ลูก ๆ ของฆาตกรต่อเนื่องที่ทรงพลัง ผู้ซึ่งตามล่าสิ่งที่เลวร้ายที่สุดของมนุษยชาติ อลิซาเบธ มาร์เวล, โรเบิร์ต วิสดอม, จูน คาร์ริล, อะเรียนา กัวรา และ อาเลน อูย ร่วมแสดงด้วย เฮลสตรอมได้รับการประกาศอย่างเป็นทางการพร้อมกับคำสั่งซื้อซีรีส์ที่ช่องฮูลูในเดือนพฤษภาคม ค.ศ. 2019 ซึ่งวางแผนให้เป็นซีรีส์เรื่องแรกในแฟรนไชส์ แอดแวนเจอร์อินทูเฟียร์ของมาร์เวลเทเลวิชัน การถ่ายทำเกิดขึ้นในแวนคูเวอร์ตั้งแต่เดือนตุลาคม ค.ศ. 2019 จนถึงเดือนมีนาคม ค.ศ. 2020 การกำกับดูแลซีรีส์นี้ถูกย้ายไปที่มาร์เวลสตูดิโอส์ในเดือนธันวาคม ค.ศ. 2019 เมื่อมาร์เวลเทเลวิชันถูกควบรวมเป็นบริษัทดังกล่าว

เฮลสตรอมเผยแพร่บนช่องฮูลูในวันที่ 16 ตุลาคม ค.ศ. 2020 ประกอบด้วย 10 ตอน ได้รับคำวิจารณ์เชิงลบเป็นส่วนใหญ่ มีความรู้สึกว่าตัวละครและเนื้อเรื่องไม่น่าสนใจ แม้ว่าเอฟเฟกต์ภาพของซีรีส์จะถือว่าน่าประทับใจก็ตาม เฮลสตรอมถูกยกเลิกเมื่อวันที่ 14 ธันวาคม ค.ศ. 2020

## อ้างอิง

หมวดหมู่:จักรวาลภาพยนตร์มาร์เวล
วัดพิกุลเงิน

**วัดพิกุลเงิน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านหลังวัดพิกุลเงิน ตำบลบางม่วง อำเภอบางใหญ่ จังหวัดนนทบุรี บริเวณวัดเป็นที่ตั้งของตลาดน้ำวัดพิกุลเงิน

วัดพิกุลเงินสร้างขึ้นเมื่อ พ.ศ. 2374 สร้างขึ้นในสมัยกรุงรัตนโกสินทร์ตอนต้น ไม่ทราบนามและประวัติผู้สร้าง ต่อมาได้มีชาวจีนชื่อ ฮะ ซึ่งเป็นต้นตระกูลโฑณวนิกได้ล่องเรือผ่านมาเห็นสภาพวัด เกิดศรัทธาจึงบริจาคทรัพย์สินส่วนตัวสร้างอุโบสถขึ้นในราว พ.ศ. 2521 ประชาชนทั่วไปมักเรียกว่า **วัดพิกุล** และเพื่อให้มีชื่อต่างจากวัดพิกุลอีกแห่ง (วัดพิกุลทอง) จึงเรียกว่า "วัดพิกุลเงิน"

วัดพิกุลเงินเป็นที่ประดิษฐานหลวงพ่อโสธรจำลององค์แรกของประเทศไทย เป็นพระพุทธรูปปางสมาธิหรือปางที่มีพระอิริยาบถนั่งขัดสมาธิเพชร พระชงฆ์ขวาทับพระชงฆ์ซ้าย พระหัตถ์ขวาทับพระหัตถ์ซ้าย วางซ้อนกันอยู่บนพระเพลา มีส่วนสูง 6 ฟุต 7 นิ้ว พระเพลากว้าง 5 ฟุต 6 นิ้ว

## อ้างอิง

พิกุลเงิน
วัดราษฎร์โพธิ์ทอง

**วัดราษฎร์โพธิ์ทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5  ตำบลท้ายบ้าน อำเภอเมืองสมุทรปราการ จังหวัดสมุทรปราการ ที่ดินตั้งวัดมีเนื้อที่ 10 ไร่ วัดอยู่ไม่ไกลจากฟาร์มจระเข้

วัดราษฎร์โพธิ์ทองสร้างขึ้นเมื่อวันที่ 18 พฤศจิกายน พ.ศ. 2508 โดยมีนายพยนต์ นุตยบุตร ดำเนินการสร้าง และนางแถม นุตยบุตร บริจาคที่ดิน กระทรวงศึกษาธิการได้ประกาศตั้งวัดเมื่อวันที่ 20 กรกฎาคม พ.ศ. 2510 ชาวบ้านนิยมเรียกว่า **วัดโค้งโพธิ์** เพราะวัดตั้งอยู่บริเวณโค้งโพธิ์ ได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513 เขตวิสุงสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 15 กุมภาพันธ์ พ.ศ. 2513 อุโบสถกว้าง 8 เมตร ยาว 25 เมตร สร้างเมื่อ พ.ศ. 2512

## รายนามเจ้าอาวาส
* พระสวัสดิ์ พ.ศ. 2496–2499
* พระจุน พ.ศ. 2499–2501
* พระถาวร พ.ศ. 2501–2503
* พระสมุห์พจน์ พ.ศ. 2503–2505
* พระครูพุทธวงศ์วิวัฒน์ พ.ศ. 2505–2531
* พระครูโกมุทวุฒิคุณ พ.ศ. 2532–2551
* พระครูสุนทรคุณาธาร (สันติ สนฺติกโร) พ.ศ. 2552–ปัจจุบัน

## อ้างอิง

ราษฎร์โพธิ์ทอง
เอ็นซีไอเอส:ลอสแอนเจลิส

**เอ็นซีไอเอส ลอสแอนเจลิส** () หรือ **NCIS:LA** เป็นละครชุดที่ออกอากาศทางสถานีโทรทัศน์ซีบีเอสในสหรัฐอเมริกา เป็นเรื่องราวการสืบสวนของหน่วยสืบสวนอาชญากรรมทหารเรือและนาวิกโยธินแห่งสหรัฐอเมริกา โดยจะเน้นไปที่การสืบสวนอาชญากรรม ปฏิบัติการ และการก่อการร้ายในกองทัพเรือและเหล่านาวิกโยธินสหรัฐอเมริกา ที่เล่าผ่านหน่วยปฏิบัติการพิเศษแห่งลอสแอนเจลิส หรือ OSP (Los Angeles-based Office of Special Projects) ซึ่งเป็นเจ้าหน้าที่เอ็นซีไอเอสที่ถนัดในด้านภารกิจแฝงตัว

เอ็นซีไอเอส: ลอสแอนเจลิส เป็นซีรีส์เรื่องแรกที่แตกแขนงออกมาจาก เอ็นซีไอเอส โดยเปิดตัวในเอ็นซีไอเอส ฤดูกาลที่ 6 ในตอน "Legend (Part I)" และ "Legend (Part II)" ก่อนที่จะแยกตัวออกมาเป็นซีรีส์เดี่ยวเต็มตัว นอกจากนี้ เอ็นซีไอเอส: ลอสแอนเจลิส ยังเคยมีตอนที่เชื่อมโยงกับซีรีส์เรื่องอื่น เช่น ฮาวาย ไฟฟ์-โอ 2553 และ สกอร์เปี้ยน

ในวันที่ 20 มกราคม พ.ศ. 2566 ซีบีเอสได้ประกาศว่า เอ็นซีไอเอส: ลอสแอนเจลิส ฤดูกาลที่ 14 ที่กำลังออกอากาศอยู่ในขณะนั้น จะเป็นฤดูกาลสุดท้ายของซีรี่ส์ และได้ออกอากาศตอนจบในวันที่ 21 พฤษภาคม พ.ศ. 2566 และจะมีรายการพิเศษ "A Salute to NCIS: Los Angeles" ออกอากาศในวันเดียวกัน ทำให้ เอ็นซีไอเอส: ลอสแอนเจลิส เป็นซีรี่ส์เรื่องที่สองในแฟรนไชส์ที่ได้ออกอากาศมาถึงตอนจบ นอกจากนี้เหล่านักแสดงหลักใน เอ็นซีไอเอส: ลอสแอนเจลิส ยังมีการไปปรากฏตัวในซีรี่ส์ตระกูลเอ็นซีไอเอสภาคอื่นๆ ในบทบาทเดิมของแต่ละคนหลังการอวสานอีกด้วย

เอ็นซีไอเอส: ลอสแอนเจลิส (อังกฤษ: NCIS: Los Angeles; ย่อว่า NCIS:LA) เป็นซีรีส์โทรทัศน์แนวสืบสวนสอบสวนอาชญากรรม ที่ออกอากาศทางสถานีซีบีเอส สหรัฐอเมริกา โดยเน้นเรื่องราวการปฏิบัติการของหน่วยปฏิบัติการพิเศษแห่งลอสแอนเจลิส (Office of Special Projects - OSP) ซึ่งเป็นทีมเจ้าหน้าที่เอ็นซีไอเอสที่เชี่ยวชาญด้านภารกิจแฝงตัวและต่อต้านการก่อการร้ายในกองทัพเรือและนาวิกโยธินสหรัฐฯ ซีรีส์นี้เป็นภาคแยกจาก เอ็นซีไอเอส ซึ่งเปิดตัวครั้งแรกในซีซั่น 6 ของ เอ็นซีไอเอส ผ่านตอนพิเศษสองตอน “Legend (Part I)” และ “Legend (Part II)” ก่อนจะได้รับการพัฒนาเป็นซีรีส์เต็มรูปแบบ

## ตัวละคร
### ตัวละครหลัก
วัดขวัญเมือง

**วัดขวัญเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองอ้อมนนท์ ในหมู่ที่ 8 บ้านวัดขวัญเมือง (บางข่า) ตำบลบางกร่าง อำเภอเมืองนนทบุรี จังหวัดนนทบุรี ปัจจุบันพระใบฎีกา สมบูรณ์ ปริชาโน ดำรงตำแหน่งเจ้าอาวาส

วัดขวัญเมืองสร้างขึ้นเมื่อ พ.ศ. 2300 ในสมัยอยุธยา ไม่ปรากฏนามและประวัติผู้สร้าง และได้ขนานนามว่า **วัดบางข่า** ได้รับพระราชทานวิสุงคามสีมาเมื่อวันที่ 1 กุมภาพันธ์ พ.ศ. 2452 คณะสงฆ์ได้เปลี่ยนชื่อวัดมาเป็น "วัดขวัญเมือง" เมื่อ พ.ศ. 2483

อาคารเสนาสนะประกอบด้วยอุโบสถ สร้างเมื่อ พ.ศ. 2452 ศาลาการเปรียญ สร้างเมื่อ พ.ศ. 2495 หอสวดมนต์ สร้างเมื่อ พ.ศ. 2477 กุฏิสงฆ์ เป็นอาคารครึ่งตึกครึ่งไม้ วิหาร หอระฆัง ส่วนปูชนียวัตถุ มีพระประธานประจำอุโบสถ พระพุทธรูปหินศิลาแลงซึ่งเคยเป็นพระประธานในอุโบสถหลังเก่าสมัยอู่ทองตอนปลาย ภายหลังได้อัญเชิญมาประดิษฐานที่โคนต้นโพธิ์หน้าวัด พระพุทธรูปศิลาแลงในวิหารอีก 5 องค์ จุดเด่นอีกอย่างหนึ่งของวัดคือ ต้นก้ามปูยักษ์อายุ 100 ปี ขนาด 6 คนโอบ

## รายนามเจ้าอาวาส
* พระสารนาถธรรมาจารย์ (บัว กิตฺติสาโร) 
* พระใบฎีกา สมบูรณ์ ปริชาโน

## อ้างอิง

ขวัญเมือง
เอ็นซีไอเอส:นิวออร์ลีนส์

**เอ็นซีไอเอส นิวออร์ลีนส์** () หรือ **NCIS:NOLA** / **ปฏิบัติการเดือด เมืองคนดุ** เป็นละครชุดที่ออกอากาศทางสถานีโทรทัศน์ซีบีเอสในสหรัฐอเมริกา เป็นเรื่องราวการสืบสวนของหน่วยสืบสวนอาชญากรรมทหารเรือและนาวิกโยธินแห่งสหรัฐอเมริกา โดยจะเน้นไปที่การสืบสวนอาชญากรรม ปฏิบัติการ และการก่อการร้ายในกองทัพเรือและเหล่านาวิกโยธินสหรัฐอเมริกา

เอ็นซีไอเอส: นิวออร์ลีนส์ เป็นซีรีส์เรื่องที่สองที่แตกแขนงออกมาจาก เอ็นซีไอเอส โดยเปิดตัวในเอ็นซีไอเอส ฤดูกาลที่ 11 ในตอน "Crescent City (Part I)" และ "Crescent City (Part II)" ก่อนที่จะแยกตัวออกมาเป็นซีรีส์เดี่ยวเต็มตัว ซึ่งจะมีตอนที่เชื่อมโยงทั้งสองซีรีส์นี้เป็นประจำแทบทุกฤดูกาล

ในเดือนกุมภาพันธ์ พ.ศ. 2564 ซีบีเอสได้ประกาศว่า เอ็นซีไอเอส: นิวออร์ลีนส์ ฤดูกาลที่ 7 ที่กำลังออกอากาศอยู่ในขณะนั้น จะเป็นฤดูกาลสุดท้ายของซีรี่ส์ และได้ออกอากาศตอนจบในวันที่ 23 พฤษภาคม พ.ศ. 2564 ทำให้ เอ็นซีไอเอส: นิวออร์ลีนส์ เป็นซีรี่ส์เรื่องแรกในแฟรนไชส์ที่ได้ออกอากาศมาถึงตอนจบ

## นักแสดง



หมวดหมู่:รายการโทรทัศน์ภาษาอังกฤษ
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2557
วัดนวลจันทร์ (กรุงเทพมหานคร)

**วัดนวลจันทร์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงนวลจันทร์ เขตบึงกุ่ม กรุงเทพมหานคร มีที่ดินตั้งวัด 26 ไร่ 2 งาน 85 ตารางวา พื้นที่วัดเป็นที่ราบลุ่ม วัดยังมีที่ธรณีสงฆ์อีก 2 แปลง รวมเนื้อที่ 33 ไร่ 4 งาน 55 ตารางวา

วัดนวลจันทร์เดิมมีชื่อว่า **วัดบางขวด** ตั้งอยู่ทางฝั่งตะวันออกของคลองบางขวด ในสมัยนั้นชาวบ้านเรียกว่า **วัดสองพี่น้อง** เพราะมีสองพี่น้องบริจาคที่ดิน 6 ไร่ให้สร้างวัดเมื่อประมาณ พ.ศ. 2389 ต่อมาเมื่อประมาณ พ.ศ. 2423 ได้มีการย้ายวัดข้ามคลองมาตั้งในที่ดินปัจจุบันซึ่งขุนจงใจระงับพาล (จันทร์) กำนันตำบลคลองกุ่ม และนางจงใจระงับพาล (นวล) มอบให้สร้างวัด จึงใช้ชื่อวัดว่า "วัดนวลจันทร์" ตามชื่อของบุคคลทั้งสอง พร้อมกับสร้างอุโบสถด้วย วัดนี้ได้รับพระราชทานวิสุงคามสีมาเมื่อวันที่ 10 สิงหาคม พ.ศ. 2453 และประกอบพิธีผูกพัทธสีมาเมื่อเดือนกุมภาพันธ์ พ.ศ. 2454

วัดได้รับการบูรณปฏิสังขรณ์และสร้างเสนาสนะต่าง ๆ เพิ่มเติม ประกอบด้วยอุโบสถซึ่งสร้างเมื่อประมาณ พ.ศ. 2443 ศาลาการเปรียญลักษณะทรงไทยประยุกต์ กว้าง 13.20 เมตร ยาว 45 เมตร หอสวดมนต์กว้าง 12 เมตร ยาว 30 เมตร กุฏิสงฆ์จำนวน 11 หลัง ด้านการศึกษา วัดมีโรงเรียนพระปริยัติธรรมแผนกธรรมซึ่งเปิดสอนตั้งแต่ พ.ศ. 2473 และยังมีโรงเรียนวัดนวลจันทร์ตั้งอยู่ในวัด

## อ้างอิง

นวลจันทร์
หมวดหมู่:โบราณสถานในเขตบึงกุ่ม
วัดลำโพ

**วัดลำโพ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านลำโพ ตำบลลำโพ อำเภอบางบัวทอง จังหวัดนนทบุรี ปัจจุบันพระครูประโชติจันทรสิริดำรงตำแหน่งเจ้าอาวาส

## ประวัติ
บริเวณคลองลำโพต่อเนื่องไปถึงหนองกล่ำเดิมเป็นป่าเบญจพรรณและเป็นที่ลุ่ม ประมาณ พ.ศ. 2435 ได้มีราษฎรจับจองที่ดินหักร้างถางป่าเพื่อทำนาจนเกิดเป็นชุมชนขึ้น จากชุมชนบ้านกระโจมทอง บ้านหนองกล่ำบริเวณหนองกล่ำ คลองข่อย และต่อเนื่องมาถึงบริเวณคลองลำโพ ชาวบ้านได้ร่วมกันสร้างวัดเมื่อวันที่ 10 มิถุนายน พ.ศ. 2442 โดยนายบุญชู นางเฉย บุญชูเจริญ นายชื่น นาคแดด เป็นผู้บริจาคที่ดินและดำเนินการสร้างวัด เมื่อสร้างเสร็จได้ตั้งชื่อวัดตามภูมิประเทศที่ตั้งวัดคือคลองลำโพ วัดได้รับพระราชทานวิสุงคามสีมาเมื่อวันที่ 21 มีนาคม พ.ศ. 2475

## อาคารเสนาสนะ
อุโบสถเป็นอาคารคอนกรีตเสริมเหล็กขนาด 4 ห้อง หลังคาลด 2 ชั้น ด้านหน้าและด้านหลังมีมุขคลุมชานชาลาทั้ง 2 ด้าน เครื่องลำยองเป็นปูน ช่อฟ้า ใบระกา และหางหงส์ ประดับด้วยกระจกสีทอง หน้าบันด้านหน้าประดิษฐานพระพุทธรูปปางมารวิชัย ล้อมด้วยกระหนกเปลว หน้าบันคอสองเป็นลายกระหนกเปลวเช่นเดียวกัน หน้าบันปีกนกเป็นลายกระหนกเปลว ระหว่างเสามุขห้องกลางทำเป็นกรอบลายใบเทศ ปลายกรอบเป็นรูปหัวนาค ระหว่างเสามุขมีกระหนกประดับด้วยลายประจำยาม หน้าบันด้านหลังเป็นเทพนมล้อมด้วยลายกระหนกก้านขด อุโบสถมีพระประธานปางมารวิชัยพร้อมด้วยพระโมคคัลลานะและพระสารีบุตร

ศาลาการเปรียญเป็นอาคาร 2 ชั้น ชั้นบนเป็นอาคารแบบศาลาไทยทรงโรง ไม่มีหลังคาลด มีพาไลคลุมออกมาโดยรอบทั้ง 4 ด้าน เครื่องลำยอง ช่อฟ้า ใบระกา และหางหงส์ เป็นปูนประดับด้วยกระจกสีทอง หน้าบันเป็นรูปพัดยศพระครูสัญญาบัตร ล้อมด้วยลายกระหนกก้านขด มีศาลาทรงไทยสร้างติดกันอีก 2 หลัง

ศาลาจัตุรมุขเป็นอาคารทรงไทย ภายในศาลาประดิษฐานพระพุทธรูปและรูปหล่ออดีตเจ้าอาวาสวัดลำโพ ผนังด้านหลังเขียนภาพต้นพระศรีมหาโพธิ์เต็มผนัง มีรูปเทวดา 2 องค์ ด้านหน้าประดิษฐานรูปหล่อของอดีตเจ้าอาวาสวัดลำโพ 2 รูป คือ พระครูนนทกิจโกศลและพระครูอุดม

## รายนามเจ้าอาวาส
* พระอาจารย์ชม	
* พระอธิการกล่อม
* พระอธิการแก้ว		
* ครูนนทกิจโกศล (คล้อย)
* พระอธิการวัน
* พระครูนนทวิสุทธิ์ (อุดม อติชาคโร)	
* พระครูประโชติจันทสิริ	(สนอง โชติธัมโม)

## อ้างอิง

ลำโพ
หลิน ยฺหวิ่น

**หลิน อวิ่น** (; เกิด 16 เมษายน พ.ศ. 2539) หรือมีอีกชื่อว่า **เจลลี่ หลิน** () เป็นนักแสดงชาวจีน เธอเป็นที่รู้จักจากผลงานภาพยนตร์เรื่อง The Mermaid (2016) หรือ เงือกสาวปังปัง และผลงานซีรีส์อีกหลายเรื่อง เช่น สัประยุทธ์ทะลุฟ้า (2018), สามบุปผาลิขิตฝัน (2022) และ บุปผาสะท้านวสันต์ (2025)

## ผลงานการแสดง

### '''ละคร'''

### ภาพยนตร์

## อ้างอิง

หมวดหมู่:นักแสดงภาพยนตร์ชาวจีน
หมวดหมู่:นักแสดงหญิงชาวจีน
หมวดหมู่:บุคคลจากมณฑลเจ้อเจียง
กอร์ผู้สังหารเทพเจ้า

**กอร์ผู้สังหารเทพเจ้า** () เป็นตัวร้ายที่มีพลังพิเศษที่ปรากฏในหนังสือการ์ตูนอเมริกันที่ตีพิมพ์โดยมาร์เวลคอมิกส์

ตัวละครจะเปิดตัวฉบับคนแสดงครั้งแรกในเรื่อง *[[ธอร์: ด้วยรักและอัสนี]]* (2022) ในจักรวาลภาพยนตร์มาร์เวล รับบทโดย คริสเตียน เบล

## ประวัติการตีพิมพ์
เจสัน อารอนและอีซาด รีบิช ตัดสินใจเปิดตัวแฟรนไชส์ ธอร์ อีกครั้งในช่วงความคิดริเริ่ม Marvel NOW! Gorr ปรากฏตัวครั้งแรกใน T*hor: God of Thunder #2* (มกราคม 2013)  เรื่องนี้ได้รับการโหวตให้เป็นเรื่อง ธอร์ ที่ดีที่สุดอันดับ 8 โดย Comicbook.com 

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:มาร์เวลคอมิกส์
หมวดหมู่:มาร์เวลสตูดิโอส์
หมวดหมู่:ตัวละครในบันเทิงคดีที่มีความเป็นอมตะ
แคงผู้พิชิต

**แคงผู้พิชิต** () เป็นตัวละครที่ปรากฏในหนังสือการ์ตูนอเมริกันที่ตีพิมพ์โดย Marvel Comics ตัวละครนี้มักแสดงให้เห็นว่าเป็นคู่ต่อสู้ของอเวนเจอร์สและแฟนทาสติกโฟร์ หน่วยเดินทางข้ามเวลา ซึ่งเป็นรุ่นอื่น ๆ ของแคงได้ปรากฏตัวในหนังสือของมาร์เวลตลอดหลายปีที่ผ่านมา รวมถึงตัวตนในอนาคตและตัวตนที่เป็นวีรบุรุษในอดีตของเขา อันได้แก่ อิมมอร์ตัส และไอรอนแลด ในปี ค.ศ. 2009 แคงได้รับการจัดอันดับให้เป็นหนังสือการ์ตูนวายร้ายที่ยิ่งใหญ่ที่สุดตลอดกาลอันดับ 65 ของ IGN  

แคงได้ปรากฏตัวทางสื่อหลายรายการในโทรทัศน์แอนิเมชันและวิดีโอเกม ทั้งนี้ ในจักรวาลมาร์เวล มีการเปิดตัวแคงในภาพยนตร์ *[[แอนท์-แมน และ เดอะ วอสพ์: ตะลุยมิติควอนตัม]]* ซึ่ง จอนาทัน เมเจอส์ เป็นผู้รับบทนี้ เมเจอส์ยังรับบทตัวแปรของเขา "รามา-ทุต", " อิมมอร์ตัส", "สการ์เล็ต เซ็นจูเรียน", "วิกเตอร์ ไทม์ลี", "โครโนมอนิเตอร์ #616" และสมาชิกทั้งหมดของสภาแห่งแคงในภาพยนตร์ดังกล่าวด้วย

วิกเตอร์ ไทม์ลี หนึ่งในตัวแปรของแคง จะปรากฏตัวอีกครั้งในฤดูกาลที่สองของซีรีส์ "โลกิ" ซึ่งมีกำหนดฉายในปลายปี ค.ศ. 2023 อีกทั้งตัวแคงเองเคยจะเป็นตัวละครหลักของ "อเวนเจอร์ส: เดอะ แคง ไดนาสตี" และ "อเวนเจอร์ส: ซีเคร็ต วอร์ส" ซึ่งมีกำหนดฉายในปี ค.ศ. 2026 และ 2027 ตามลำดับ แต่แผนการถูกเปลี่ยน เนื่องจากกรณีคดีของเมเจอส์ ทำให้ล้มเลิกและเน้นไปที่ ด็อกเตอร์ดูม ที่นำแสดงโดย รอเบิร์ต ดาวนีย์ จูเนียร์ แทนในภาพยนตร์ "อเวนเจอร์ส: ดูมส์เดย์" และ "อเวนเจอร์: ซีเครตวอส์"

## ประวัติการตีพิมพ์

แคงปรากฏตัวครั้งแรกใน *[[The Avengers]] #8* (กันยายน 1964) และสร้างโดยนักเขียน สแตน ลี และศิลปิน แจ็ก เคอร์บี  Rama-Tut ปรากฏตัวครั้งแรกใน *[[Fantastic Four]] #19* (ต.ค. 2506)

## ความสามารถ
ถึงแม้ว่าแคง จะไม่มีพลังวิเศษใด ๆ ก็ตาม แต่เขาก็มีมันสมองที่เป็นเลิศ เป็นผู้เชี่ยวชาญทางด้านเรื่องราวทางประวัติศาสตร์ ชำนาญในด้านฟิสิกส์(โดยเฉพาะที่เกี่ยวกับการเดินทางข้ามเวลา) รวมทั้งยังด้านการประดิษฐ์และเทคโนโลยี โดยอุปกรณ์ที่เขาสวมใส่นั้นยังช่วยเพิ่มประสิทธิภาพของเขาในด้านต่าง ๆ ซึ่งเมื่อรวมเข้ากับสติปัญญาอันชาญฉลาดแล้ว ทำให้แคงเป็นศัตรูที่ยากจะต่อกรได้

## อ้างอิง

หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวร้ายในการ์ตูนทีวีแอนิเมชัน
หมวดหมู่:มาร์เวลคอมิกส์
หมวดหมู่:มาร์เวลสตูดิโอส์
หมวดหมู่:ตัวละครที่เป็นพระมหากษัตริย์
หมวดหมู่:ตัวละครที่เป็นฟาโรห์
หมวดหมู่:ตัวละครที่เป็นนักเดินทางข้ามเวลา
แอนสัน เมานต์

**แอนสัน แอดัมส์ เมานต์ที่ 4** (; เกิด 25 กุมภาพันธ์ พ.ศ. 2516) เป็นนักแสดงชาวอเมริกัน เขาเป็นที่รู้จักจากบทบาททางโทรทัศน์ของเขาในบทตัวละคร คัลเลน โบฮันนอน ในซีรีส์ชีวิต-ตะวันตกของเอเอ็มซีเรื่อง *[[Hell on Wheels]]* รับบท จิม สตีล ในซีรีส์ระยะสั้นเรื่อง *[[Conviction]]* ของเอ็นบีซี รับบทซูเปอร์ฮีโรของมาร์เวลคอมิกส์ ชื่อ Black Bolt ในเรื่องอินฮิวแมนส์ และรับบทกัปตันคริสโตเฟอร์ ไพก์ ในฤดูกาลที่ 2 ของ *[[Star Trek: Discovery]]* เขายังปรากฏตัวในภาพยนตร์เรื่อง *[[Crossroads]]* (2002) เขาเป็นสมาชิกของคณะกรรมการบริหารของ METI (Messaging Extraterrestrial Intelligence) 

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2516
หมวดหมู่:จักรวาลภาพยนตร์มาร์เวล
อิสซาเบล คอร์นิช

**อิสซาเบล คอร์นิช** (; เกิด 22 กรกฎาคม พ.ศ. 2537) เป็นนักแสดงหญิงชาวออสเตรเลีย เธอเป็นที่รู้จักจากบทบาททางโทรทัศน์ โดยเฉพาะในเรื่อง *[[Puberty Blues]]* และ *[[Home and Away]]* และรับบท *[[Crystal]]* ในซีรีส์โทรทัศน์อเมริกันเรื่อง อินฮิวแมนส์ ปี ค.ศ. 2017

## ชีวิตส่วนตัว
เธอเป็นน้องสาวของนักแสดงหญิง Abbie Cornish พ่อแม่ของเธอคือเชลลีย์และแบร์รี่ คอร์นิช อิสซาเบลยังเป็นนางแบบ เธอเข้าเรียนที่ Hunter School of the Performing Arts  คอร์นิชเป็นมังสวิรัติ 

## อาชีพ
ตั้งแต่เดือนมีนาคม ค.ศ. 2012 คอร์นิชมีบทบาทสมทบใน *[[Home and Away]]* ในบท คริสตี้ คลาร์ค  ในช่วงต้นปี ค.ศ. 2014 เธอได้ถ่ายทำละครเรื่อง *Sea of Fire* ในแวนคูเวอร์  ในเดือนมีนาคม ค.ศ. 2017 คอร์นิชได้รับบทเป็น คริสตัล ในซีรีส์โทรทัศน์เรื่อง อินฮิวแมนส์ ของมาร์เวลคอมิกส์ ซึ่งออกอากาศสั้น ๆ ทางเครือข่ายโทรทัศน์ของอเมริกา ABC 

## อ้างอิง

หมวดหมู่:นักแสดงออสเตรเลีย
หมวดหมู่:บุคคลที่เกิดในปี พ.ศ. 2534
หมวดหมู่:จักรวาลภาพยนตร์มาร์เวล
X-เม็น ดาร์ก ฟีนิกซ์

***X-เม็น ดาร์ก ฟีนิกซ์*** () หรือบางแห่งเรียกว่า ***ดาร์ก ฟีนิกซ์*** () เป็นภาพยนตร์ซูเปอร์ฮีโร่สัญชาติอเมริกันปี พ.ศ. 2562 ที่สร้างจากตัวละครเอ็กซ์เมนของมาร์เวลคอมิกส์ เป็นภาคต่อของ X-เม็น อะพอคคาลิปส์ ในปี พ.ศ. 2559 เป็นภาคที่ 7 และภาคสุดท้ายของภาพยนตร์ซีรีส์ X-Men และภาคที่สิบสองโดยรวม ภาพยนตร์เรื่องนี้เขียนบท, ร่วมอำนวยการสร้าง และกำกับการแสดงโดย ไซมอน คินเบิร์ก (ในผลงานการกำกับเรื่องแรกของเขา) และนำแสดงโดย เจมส์ แม็กอะวอย, มิชชาเอล ฟัสเบ็นเดอร์, เจนนิเฟอร์ ลอว์เรนซ์, นิโคลัส เฮาลต์, โซฟี เทอร์เนอร์, ไท เชอริแดน, อเล็กซานดรา ชิปป์ และเจสสิก้า แชสเทน ใน ดาร์ก ฟีนิกซ์ เหล่า X-Men ถูกบังคับให้เผชิญหน้ากับพลังเต็มที่ของพลังเเห่งนกฟินิกซ์หลังจากจีน เกรย์ ทำภารกิจในอวกาศผิดพลาด

## อ้างอิง

หมวดหมู่:ภาพยนตร์ที่มีฉากบนเกาะสมมติ
ช่อเชิงหลั่น

[150px|thumb|ช่อเชิงหลั่นของ[หางนกยูงไทย (*Caesalpinia pulcherrima*)]]
**ช่อเชิงหลั่น** () เป็นช่อดอกแบบช่อกระจะประเภทหนึ่งที่ดอกย่อยมีก้านดอกยาวไม่เท่ากัน โดยดอกย่อยที่อยู่นอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด ดอกย่อยมักเรียงอยู่ในระนาบเดียวกันหรือใกล้เคียงกันคล้ายช่อซี่ร่ม แต่ต่างที่ช่อซี่ร่มมีก้านดอกย่อยที่เจริญมาจากก้านดอกจุดเดียวกัน ช่อเชิงหลั่นมีทั้งก้านดอกย่อยที่ออกเรียงสลับและตรงข้าม รวมทั้งยอดช่อแบบโค้งและเรียบ

ทั้งนี้คำว่า corymb มาจากคำภาษากรีกโบราณ κόρυμβος (kórumbos) แปลว่า "กลุ่มของดอกหรือผล"

## ระเบียงภาพ

ไฟล์:Schirmtraube (inflorescence).svg|thumb|แผนภาพช่อเชิงหลั่น
ไฟล์:Schleifenblume06.jpg|ช่อเชิงหลั่นแบบกระจะของแคนดีทัฟต์ (*Iberis umbellata*)
ไฟล์:Sambucus nigra 003.jpg|ช่อเชิงหลั่นแบบกระจุกของเอลเดอร์ (*Sambucus nigra*)


## อ้างอิง

 
หมวดหมู่:ดอกไม้
หมวดหมู่:สัณฐานวิทยาของพืช
สภาบริหารแห่งรัฐ

**สภาบริหารแห่งรัฐ** (; ) เป็นคณะบุคคลที่บริหารประเทศพม่าตั้งแต่ปี พ.ศ. 2564 จนถึงปี พ.ศ. 2568 กองทัพพม่าจัดตั้งสภานี้ขึ้นเมื่อวันที่ 2 กุมภาพันธ์ พ.ศ. 2564 หลังจากที่ก่อรัฐประหาร พ.ศ. 2564 สภานี้มีสมาชิก 16 คน เป็นทหาร 8 คน พลเรือน 8 คน และมี มี่นอองไลง์ ผู้บัญชาการทหารสูงสุด เป็นประธาน ปัจจุบัน สภาบริหารแห่งรัฐถูกยุบเลิกในปลายเดือนกรกฎาคม พ.ศ. 2568 และ แทนที่โดยคณะกรรมการความมั่นคงและสันติภาพแห่งรัฐ

คณะกรรมการผู้แทนสมัชชาแห่งสหภาพ รัฐบาลพลัดถิ่นของพม่า ได้ประกาศกำหนดให้สภานี้เป็น "กลุ่มก่อการร้าย"

## สมาชิก
สภานี้มีสมาชิกดังนี้

## ดูเพิ่ม
*รัฐประหารในประเทศพม่า พ.ศ. 2564
*สภาสันติภาพและการพัฒนาแห่งรัฐ สภาที่ปกครองประเทศพม่าตั้งแต่ปี พ.ศ. 2531 จนถึง พ.ศ. 2554

## อ้างอิง

หมวดหมู่:รัฐบาลพม่า
หมวดหมู่:เผด็จการทหาร
เอลเลน วอกลอม

**เอลเลน วอกลอม** (; เกิด 18 เมษายน พ.ศ. 2530) เป็นนักแสดงชาวอเมริกันที่รู้จักกันดีในภาพยนตร์และซีรีส์ทางโทรทัศน์เช่น *[[Crash (2008 TV series)|Crash]]*, *[[Outlaw (TV series)|Outlaw]]*, *[[Wendy Wu: Homecoming Warrior]]*, *[[Hated (2012 film)|Hated]]*, *[[April Showers (2009 film)|April Showers]]* and *[[Californication (TV series)|Californication]]*.

ในปี ค.ศ. 2017 เธอได้เข้าร่วมทีมอินฮิวแมนส์ของมาร์เวล 

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2530
หมวดหมู่:จักรวาลภาพยนตร์มาร์เวล
อีมี อิกวอเกอร์

**อีมี อิกวอเกอร์** (;  ; เกิด 13 สิงหาคม พ.ศ. 2527) เป็นนักแสดงชาวไนจีเรีย-อเมริกัน เขาเป็นที่รู้จักกันดีในบทบาทการแสดงใน *[[Ink (film)|Ink]]* (2009), *[[Extant (TV series)|Extant]]* (2014) และ กอร์กอน ในเรื่อง *[[Inhumans (TV series)|อินฮิวแมนส์]]* (2017)

## ชีวประวัติ
อีมี อิกวอเกอร์ เป็นลูกของ Patricia และ Killian Ikwuakor และเป็นหนึ่งในแฝดสาม แฝดอีกคนคือพี่สาวโอบีและพี่ชาย AK ซึ่งเป็นอดีตนักวิ่งออล-อเมริกัน  นักกีฬาอาชีพและผู้ก่อตั้งองค์กรไม่แสวงหาผลกำไร Empower2Play พวกเขายังมีพี่ชายอีกสามคนด้วย อีมีเข้าเรียนที่มหาวิทยาลัยโคโลราโดโดยได้รับทุนการศึกษาภาคสนาม โดยที่ปรึกษาวิทยาลัยของเขาแนะนำให้เขาลองทำหน้าที่แทน บทบาทสำคัญครั้งแรกของเขาคือในภาพยนตร์ไซไฟปี ค.ศ. 2009 เรื่อง *[[Ink (film)|Ink]]* เขายังคงแสดงในขณะที่ทำงานประจำวัน แต่เขาตัดสินใจที่จะติดตามการแสดงแบบเต็มเวลาหลังจากเขียนบท, อำนวยการสร้าง และแสดงในภาพยนตร์สั้นเรื่อง *Chance*

อีมีเริ่มปรากฏตัวในรายการโทรทัศน์เช่น *[[Hawaii Five-0 (2010 TV series)|Hawaii Five-0]]*, *[[Castle (TV series)|Castle]]* และ *[[Extant (TV series)|Extant]]* นอกจากนี้เขายังปรากฏตัวในบทของตัวเองคู่พี่ชายของเขา "อัค" ในเรื่อง *[[Are You Smarter than a 5th Grader? (U.S. game show)|Are You Smarter than a 5th Grader?]]* อีมีได้รับบทเป็น กอร์กอน ตัวละครมาร์เวลคอมิกส์ ใน *[[Inhumans (TV series)|อินฮิวแมนส์]]* ซึ่งเป็นส่วนหนึ่งของจักรวาลภาพยนตร์มาร์เวล 

## อ้างอิง

หมวดหมู่:นักแสดงไนจีเรีย
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
อิวัน แรอ็อน

**อิวัน แรอ็อน** (, ; เกิด 13 พฤษภาคม พ.ศ. 2528) เป็นนักแสดง นักร้อง ผู้บรรยาย และนักดนตรีชาวเวลส์ เขาเป็นที่รู้จักจากการรับบทเป็นไซมอน เบลลามี ในภาพยนตร์ชุดทางโทรทัศน์เรื่อง *[[Misfits (TV series)|มิสฟิตส์]]* ของช่องอีฟอร์ และแรมซีย์ โบลตัน ในภาพยนตร์ชุดทางโทรทัศน์เรื่อง *[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* ของช่องเอชบีโอ รวมถึงรับบทเป็นมิก มาร์ส ในภาพยนตร์เรื่อง *[[The Dirt (film)|เดอะเดิร์ต]]* (2562) ซึ่งอิงจากวงมอตลีครู และเขายังปรากฏตัวในภาพยนตร์ชุดทางโทรทัศน์เรื่อง *[[Vicious (TV series)|วิเชิส]]*,  *[[Riviera (TV series)|ริวีเอรา]]* และ *[[Inhumans (TV series)|อินฮิวแมนส์]]*

## อ้างอิง

หมวดหมู่:นักแสดงเวลส์
หมวดหมู่:บุคคลที่เกิดในปี พ.ศ. 2528
หมวดหมู่:จักรวาลภาพยนตร์มาร์เวล
วัดเจริญธรรมาราม (กรุงเทพมหานคร)

**วัดเจริญธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสายไหม เขตสายไหม กรุงเทพมหานคร มีที่ดินตั้งวัด 10 ไร่ 1 งาน 8 ตารางวา ปัจจุบันมีพระครูพิหารธรรมาทร (ธีรชัย) เป็นเจ้าอาวาส

วัดเจริญธรรมารามเป็นวัดที่สร้างขึ้นเพื่อให้เป็นศูนย์การศึกษาและปฏิบัติธรรมทางพุทธศาสนา ดำเนินการสร้างวัดขึ้นโดยคณะกรรมการมูลนิธิการศึกษาพระอภิธรรม มอบหมายให้นายเทียม อุ่มบางตลาด รับดำเนินการขออนุญาตสร้างวัด เดิมได้รับการบริจาคที่ดินให้สร้างวัดเนื้อที่ 4 ไร่ จากนายประสิทธิ์ นายเฉลียว และนายสมบัติ ทองแจ้ง และชาวบ้านบริจาคเงินซื้อเพิ่มเติมอีก 3 ไร่ 1 งาน ได้รับอนุญาตให้สร้างวัดเมื่อวันที่ 22 พฤศจิกายน พ.ศ. 2520 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มิถุนายน พ.ศ. 2521 ตั้งชื่อวัดว่า "วัดเจริญธรรมาราม" ซึ่งสะท้อนความหมายตรงวัตถุประสงค์การสร้างวัด คือ "วัดที่ให้การศึกษาพระธรรมวินัยเจริญยิ่งขึ้น" วัดได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2525 เขตวิสุงคามสีมากว้าง 10 เมตร ยาว 20 เมตร ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2515 ก่อนที่จะประกาศตั้งวัด

พื้นที่ตั้งวัดเป็นที่ราบลุ่มท่ามกลางทุ่งนา ทางวัดได้ถมที่ให้สูงขึ้นตามลำดับตลอดมา มีถนนซึ่งแยกมาจากถนนพหลโยธินเข้าถึงวัด อาคารเสนาสนะมีอุโบสถกว้าง 4 เมตร ยาว 9 เมตร สร้างเมื่อ พ.ศ. 2519 เป็นอาคารไม้พออาศัยทำสังฆกรรมได้ ปัจจุบันมีอุโบสถหลังใหม่สร้างเมื่อ พ.ศ. 2532 กุฏิสงฆ์จำนวน 11 หลังซึ่งมีทั้งอาคารคอนกรีต อาคารครึ่งตึกครึ่งไม้ และอาคารไม้ทั้งหลัง ศาลาการเปรียญ และอาคารเรียนพระปรัยัติธรรม ปูชนียวัตถุมีพระประธานปางพุทธกวัก นามว่า *เอหิภิกขุ*

## อ้างอิง

เจริญธรรมาราม
เช วิกัม

**แฟรงกลิน เช วิกัม จูเนียร์** (;เกิด 5 มกราคม พ.ศ. 2512) เป็นนักแสดงชาวอเมริกัน เขารับบท อีเลียส "อีไล" ทอมป์สัน ในละครซีรีส์เรื่อง  *[[Boardwalk Empire]]* ของ HBO นอกจากนี้เขายังปรากฏตัวในซีซั่นแรกของ *[[True Detective]]*, ฤดูกาลที่สามของ *[[Fargo (TV series)|ฟาร์โก]]* และ *[[Joker (2019 film)|โจ้กเกอร์]]* เขาปรากฏตัวในบท เอเจนต์ ไมเคิล สแตซิแอก ใน *[[Fast & Furious (2009 film)|Fast & Furious]]* และ *[[Fast & Furious 6]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2512
หมวดหมู่:จักรวาลภาพยนตร์มาร์เวล
วัดไตรรัตนาราม (กรุงเทพมหานคร)

**วัดไตรรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงอนุสาวรีย์ เขตบางเขน กรุงเทพมหานคร วัดมีเนื้อที่ 10 ไร่ 43 ตารางวา อาณาเขตของวัดทิศเหนือจรดลำรางข้างวัดไตรรัตนาราม ทิศตะวันออกจรดคลองไผ่เขียว ทิศใต้จรดคลองสามขา และทิศตะวันตกจรดซอยรามอินทรา 8 มีที่ธรณีสงฆ์จํานวน 1 แปลง เนื้อที่ 1 ไร่ 80 ตารางวา

วัดไตรรัตนารามเดิมมีชื่อว่า **วัดสามขา** สร้างเมื่อประมาณ พ.ศ. 2435 ไม่ทราบประวัติผู้สร้าง เจ้าอาวาสต่อ ๆ มาเห็นว่า ชื่อวัดสามขานั้นแม้จะตรงตามภูมิประเทศที่ตั้งวัด แต่ฟังดูไม่เป็นมงคลจึงเปลี่ยนเสียใหม่เป็น "วัดไตรรัตนาราม" วัดได้รับพระราชทานวิสุงคามสีมาเมื่อวันที่ 30 มกราคม พ.ศ. 2514 เขตวิสุงคามสีมากว้าง 40 เมตร ยาว 80 เมตร ได้ผูกพัทธสีมาเมื่อวันที่ 6 เมษายน พ.ศ. 2517 ทางด้านการศึกษา วัดได้เปิดสอนพระปริยัติธรรมตั้งแต่ พ.ศ. 2490 มีโรงเรียนสอนเด็กก่อนเกณฑ์เริ่มตั้งแต่ พ.ศ. 2518 และโรงเรียนระดับประถมศึกษาสังกัดกรุงเทพมหานคร ตั้งอยู่ในพื้นที่วัด

อาคารเสนาสนะของวัดได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2517 แทนหลังเก่า กุฏิสงฆ์ จำนวน 21 หลัง เป็นอาคารทรงหลังใต้ถุนโปร่ง 20 หลัง และอาคารคอนกรีต 1 หลัง หอสวดมนต์อาคารไม้ทรงไทย และศาลาการเปรียญอาคารไม้ทรงไทย ปูชนียวัตถุมีพระประธานสมัยสุโขทัยอัญเชิญมาจากอุโบสถหลังเก่าที่มีมาพร้อมกับวัด

## รายนามเจ้าอาวาส
* พระอาจารย์อ่อน
* พระอาจารย์จอน
* พระอาจารย์ลอย
* พระอาจารย์ฝน
* พระอาจารย์คง
* พระอาจารย์เที่ยง
* พระอาจารย์สด
* พระอาจารย์สาย
* พระอาจารย์วงศ์
* พระอาจารยชั้น
* พระครูรัตนาภิรักษ์ (ประวิทย์)

## อ้างอิง

ไตรรัตนาราม
ข้อตาม

**ข้อตาม** () เป็นครึ่งหลังของประพจน์เชิงสมมติฐาน มันเป็นส่วนที่ตามหลังคำว่า "แล้ว" ในประพจน์ที่มีรูปแบบมาตรฐาน ในเงื่อนไขเชิงตรรกศาสตร์ถ้า *P* แล้ว *Q* *P* จะเรียกว่าข้อนำ (Antecedent (logic)) และ *Q* เรียกว่า**ข้อตาม** ในบางบริบทอนุบทในภาษาอังกฤษก็อาจเรียกว่า ***apodosis***

ตัวอย่าง:

* ถ้า P แล้ว Q.

Q เป็นข้อตามของประพจน์เชิงสมมติฐานนี้ 

* ถ้า X เป็นสัตว์เลี้ยงลูกด้วยนม แล้ว X เป็นสัตว์

ในที่นี้ "X เป็นสัตว์" คือข้อตาม

* ถ้าคอมพิวเตอร์คิดเป็น แล้วแสดงว่าพวกมันมีชีวิต

"พวกมันมีชีวิต" เป็นข้อตาม

ข้อตามที่อยู่ในประพจน์เชิงสมมติฐานไม่จำเป็นต้องเป็นผลพวงของข้อนำ

* ถ้าลิงสีม่วง แล้วปลาพูดภาษาคลิงงอน

"ปลาพูดภาษาคลิงงอน" เป็นข้อตาม แต่ไม่ได้เป็นผลพวงของ (หรือไม่เกี่ยวกันเลยกับ) คำกล่าวอ้างในข้อนำว่า "ลิงสีม่วง"

## ดูเพิ่ม

* ข้อนำ (Antecedent (logic))
* ความจำเป็นและความพอเพียง (Necessity and sufficiency)

## อ้างอิง

หมวดหมู่:เงื่อนไข
วัดจินดิตวิหาร

**วัดจินดิตวิหาร** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงทรายกองดิน เขตคลองสามวา กรุงเทพมหานคร อาณาเขตทางทิศตะวันออกจรดลำรางบ่อหินแก้ว

ในปี พ.ศ. 2517 หม่อมหลวงจินดิต สนิทวงศ์ ณ อยุยา ได้มอบที่ดิน 5 ไร่ 3 งาน ผ่านทนายความน่วม นันทวิชัย ให้เป็นผู้ดำเนินการสร้างวัด ต่อมาทนายความน่วมมีจิตศรัทธาถวายที่ดินเพิ่มขึ้นอีก 7 ไร่ 23 ตารางวา รวมทั้งหมดเป็น 12 ไร่ 3 งาน 23 ตารางวา กระทรวงศึกษาธิการประกาศตั้งขึ้นเป็นวัดเมื่อวันที่ 15 ตุลาคม พ.ศ. 2539

พระครูสังฆรักษ์สมบุญ จันทสาโร เข้ามาดูแลวัดอย่างไม่เป็นทางการเมื่อวันที่ 2 มิถุนายน พ.ศ. 2547 วัดในช่วงนั้นมีสภาพทรุดโทรม โบสถ์มีแต่เสา หญ้ารกร้าง ท่านจึงดำเนินการบูรณะวัดและได้รับตำแหน่งรักษาการเจ้าอาวาสอย่างเป็นทางการเมื่อวันที่ 16 สิงหาคม พ.ศ. 2551

อาคารเสนาสนะในวัดได้แก่ อุโบสถ 2 ชั้น ชั้นล่างเป็นศาลาการเปรียญและหอสวดมนต์ ศาลาเฉลิมพระเกียรติ 60 พรรษา วิหารหลวงพ่อขาว หอระฆัง ภายในวัดยังมีโรงเรียนปริยัติธรรมและสถานีอนามัยประจำหมู่บ้าน

## รายนามเจ้าอาวาส
* พระอาจารย์สุวิทย์ กตปุญโญ 
* พระครูสังฆรักษ์สมบุญ จันทสาโร

## อ้างอิง

จินดิตวิหาร
วัดป่ามหาไชย

**วัดป่ามหาไชย** เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ในหมู่ที่ 7 บ้านอ้อมโรงหีบ ตำบลบ้านเกาะ อำเภอเมืองสมุทรสาคร จังหวัดสมุทรสาคร เป็นวัดปฏิบัติสายหลวงปู่มั่น ภูริทตฺโต ฉันมื้อเดียวตามแบบอย่างพระกรรมฐานหรือพระป่าทั่วไป ที่ดินตั้งวัดมีเนื้อที่ 19 ไร่ ปัจจุบันพระครูสิริสุตวราภรณ์ (พระมหาประกอบ ธมฺมชีโว) เป็นเจ้าอาวาส

วัดป่ามหาไชยตั้งเมื่อวันที่ 30 สิงหาคม พ.ศ. 2536 ผู้บริจาคที่ดินให้สร้างวัดคือนายบุญธรรมกับนางอำไพ ทองทิอัมพร และนางปทุม อนงค์พงษ์พันธ์ ผู้ดำเนินการก่อสร้างวัดคือพระมหาประกอบ ธมฺมชีโว ได้ชักชวนชาวบ้านอ้อมโรงหีบร่วมกันบริจาคทรัพย์เพื่อสร้างเสนาสนะสำหรับเป็นที่พักสงฆ์และบำเพ็ญกุศล เมื่อ พ.ศ. 2555 วัดป่ามหาไชยได้รับการจัดตั้งเป็นสำนักปฏิบัติธรรมประจำจังหวัดสมุทรสาคร (ธรรมยุต) แห่งที่ 1

อาคารเสนาสนะประกอบด้วยอุโบสถ กว้าง 19 เมตร ยาว 58 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาการเปรียญ กว้าง 14 เมตร ยาว 29 เมตร สร้างเมื่อ พ.ศ. 2533 เป็นอาคารไม้ กุฏิสงฆ์จำนวน 19 หลัง เป็นอาคารไม้ อาคารเสนาสนะอื่น ๆ ได้แก่ หอระฆัง 1 หลัง และศาลากรรมฐาน 1 หลัง ปูชนียวัตถุสำคัญคือ พระประธานประจำอุโบสถ 1 องค์ พร้อมพระโมคคัลลานะและพระสารีบุตร

วัดมีงานประเพณีผ้าป่า 12 เมษา ซึ่งถือกำเนิดขึ้นเป็นครั้งแรกเมื่อ พ.ศ. 2555

## อ้างอิง

ป่ามหาไชย
เกลียว

**เกลียว** (; , พหูพจน์ใช้ **helixes** หรือ **helices** () เป็นรูปร่างคล้ายสว่านเปิดจุกขวดหรือบันไดเวียน มันคือเส้นโค้งอวกาศเรียบชนิดหนึ่งที่มีเส้นสัมผัสที่ทำมุมคงที่กับแกนคงที่ เกลียวมีความสำคัญในทางชีววิทยาเนื่องจากโมเลกุลของ DNA ถูกสร้างขึ้นเป็นเกลียวสองอันที่พันกันและโปรตีนจำนวนมากมีโครงสร้างย่อยของขดลวดที่เรียกว่า alpha helices คำว่า *เฮลิกซ์* มาจากภาษากรีกคำว่า ἕλιξ แปลว่า "บิด, โค้ง" เกลียวที่ "เติมเต็ม" ตัวอย่างเช่นทางลาด "เกลียว" เรียกว่า เฮลิคอยด์

## อ้างอิง
วัดตะกล่ำ

**วัดตะกล่ำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองบอน เขตประเวศ กรุงเทพมหานคร ที่ดินตั้งวัดมีเนื้อที่ 15 ไร่ ปัจจุบันพระครูสุวัชรธีรคุณ (สิทธิศักดิ์ ฐิตสกฺโข) ดำรงตำแหน่งเจ้าอาวาส

วัดตะกล่ำสร้างขึ้นเมื่อ พ.ศ. 2395 โดยคุณยายบุญรอดและคุณยายสว่าง สองแม่ลูก เป็นผู้ริเริ่มสร้างวัดบนที่นาที่ได้รับมรดกตกทอดมาจากคุณตากล่ำ (สามีของคุณยายบุญรอด) และได้ตั้งชื่อวัดว่า **วัดตากล่ำ** เพื่อเป็นเกียรติอนุสรณ์แก่เจ้าของที่ดินเดิม แต่ต่อมาทางการได้ออกโฉนดที่ดินโดยสะกดชื่อว่า "วัดตะกล่ำ" จึงใช้ชื่อนี้มาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2530 ต่อมาได้มีการซ่อมแซมอุโบสถหลังใหม่และได้เชิญจอมพล ป. พิบูลสงคราม มาทำพิธียกช่อฟ้าอุโบสถเมื่อ พ.ศ. 2500 วัดได้ให้ทางราชการสร้างโรงเรียนระดับประถมศึกษาในที่ดินวัด คือ โรงเรียนวัดตะกล่ำ มีเนื้อที่ 4 ไร่ 2 งาน

ภายในวัดตะกล่ำมีอาคารเสนาสนะดังนี้ อุโบสถกว้าง 9 เมตร ยาว 27.4 เมตร ศาลาการเปรียญกว้าง 18 เมตร ยาว 44 เมตร กุฏิสงฆ์จำนวน 31 หลัง เป็นอาคารไม้ 27 หลัง อาคารครึ่งตึกครึ่งไม้ 2 หลัง และอาคารตึก 2 หลัง และยังมีหอระฆัง หอไตร ฌาปนสถาน และสุสาน

## รายนามเจ้าอาวาส
* หลวงพ่อเพ็ง
* พระครูสุวรรณสุนทร (ทอง อิทโก)
* พระครูญาณวิรัช (มานพ สญาโณ) 
* พระครูสุวัชรธีรคุณ (สิทธิศักดิ์ ฐิตสกฺโข)

## อ้างอิง

ตะกล่ำ
เซรินดา สวอน

**เซรินดา สวอน** (; เกิด 11 กรกฎาคม พ.ศ. 2527) เป็นนักแสดงหญิงชาวแคนาดา เธอเป็นที่รู้จักจากผลงานทางโทรทัศน์ ในปี พ.ศ. 2560 เธอได้แสดงในภาพยนตร์เรื่อง อินฮิวแมนส์ ของจักรวาลภาพยนตร์มาร์เวลและเรื่อง *[[Ballers]]* ของช่องเอชบีโอ และยังแสดงเป็น แอนน์ แบนครอฟท์ ในฤดูกาลแรกของ *[[Feud (TV series)|Feud]]* (2017) ก่อนหน้านี้เธอเป็นแขกรับเชิญในซีรีส์โทรทัศน์ของวอร์เนอร์บราเธอร์สเรื่อง *[[Smallville]]* ในบท ซาทานนา ซาทารา เธอยังเคยแสดงเป็น เพจ อาร์กิน ในซีรีส์เรื่อง *[[Graceland (TV series)|Graceland]]* (2013–2015) ของยูเอสเอ เน็ตเวิร์ก และรับบท Erica Reed ในซีรีส์ *[[Breakout Kings]]* ของ เอแอนด์อี (2554–2555) ปัจจุบันเธอแสดงเป็น เจนนี คูเปอร์ในซีรีส์ *[[Coroner (TV series)|โคโรเนอร์]]* ของ ซีบีซี

## อ้างอิง

หมวดหมู่:นักแสดงแคนาดา
หมวดหมู่:บุคคลที่เกิดในปี พ.ศ. 2527
หมวดหมู่:จักรวาลภาพยนตร์มาร์เวล
วัดสายไหม

**วัดสายไหม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลคูคต อำเภอลำลูกกา จังหวัดปทุมธานี ที่ดินตั้งวัดมีเนื้อที่ 14 ไร่ 1 งาน 99 ตารางวา ส่วนที่ธรณีสงฆ์มีเนื้อที่ 30 ไร่

วัดสายไหมสร้างเมื่อ พ.ศ. 2441 ผู้ถวายที่ดินสร้างวัดคือหม่อมราชวงศ์หญิงน้อยและหม่อมหลวงนุ่ม มอบที่ดินให้จำนวน 7 ไร่ 35 ตารางวา ต่อมาในปี พ.ศ. 2514 ทางวัดได้จัดซื้อที่ดินเพื่อขยายขอบเขตวัดออกไปอีก 7 ไร่ 12 ตารางวา ได้รับพระราชทานวิสุงคามสีมาเมื่อวันที 8 กันยายน พ.ศ. 2498 เขตวิสุงคามสีมากว้าง 24 เมตร ยาว 36 เมตร ได้ดำเนินการผูกพัทธสีมาเมื่อวันที 7 มีนาคม พ.ศ. 2498 ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2482 แผนกบาลีเริ่มมาตั้งแต่ พ.ศ. 2518 นอกจากนี้วัดยังเคยให้โรงเรียนสายไหม (ทัสนารมย์อนุสรณ์) ทำการสอนภายในวัด และยังจัดหาเงินทุนจัดตั้งเป็นทุนมูลนิธิประจำโรงเรียนเพื่อช่วยเหลือคนยากจน

พื้นที่ตั้งวัดเป็นที่ราบลุ่มแวดล้อมด้วยที่นาริมถนนคลองหกวาสายล่าง เสนาสนะภายในวัด ได้แก่ อุโบสถ กว้าง 7.50 เมตร ยาว 22 เมตร สร้างเมื่อ พ.ศ. 2508 ภายในประดิษฐานพระประธาน เป็นพระพุทธชินราชจำลอง หน้าตักกว้าง 3 ศอก และรูปหล่อพระอธิการญัติ อุตตโม อดีตเจ้าอาวาสรูปแรก วิหารหลวงปู่ญัติ อุตตโม สร้างเมื่อ พ.ศ. 2533 หอสวดมนต์ กว้าง 14 เมตร ยาว 31.5 เมตร สร้างเมื่อ พ.ศ. 2533 กุฏิสงฆ์ จำนวน 11 หลัง ส่วนมากเป็นอาคารไม้ทรงไทยโบราณ สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 26 เมตร

## รายนามเจ้าอาวาส
* พระอธิการญัติ อุตตโม (พ.ศ. 2441–2482)
* พระสมุห์สว่าง รตนโชโต (พ.ศ. 2482–2510)
* พระครูโสภณสารวิสุทธิ์ (พ.ศ. 2510–2530)
* พระสุนทรศีลาจาร (ทองใบ เตชปญฺโญ) (พ.ศ. 2530–2551)
* พระปลัดแขม วชิโก รก. (พ.ศ. 2551–2552)
* พระครูโสภณภัทรเวทย์ (อิทธิพล ปธานิโก) (พ.ศ. 2553–ปัจจุบัน)

## อ้างอิง

สายไหม
สายไหม
วัดบางแขม

**วัดบางแขม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านศีรษะคู้ ตำบลบางแขม อำเภอเมืองนครปฐม จังหวัดนครปฐม มีคลองบางแขมไหลผ่านพื้นที่วัดทั้งทางด้านทิศตะวันตกและด้านทิศใต้ ส่วนด้านทิศตะวันออกเป็นโรงเรียนวัดบางแขม

วัดบางแขมตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อวันที่ 22 มกราคม พ.ศ. 2550

ภายในวัดประกอบไปด้วยอุโบสถจำนวน 3 หลัง อุโบสถเก่าหลังแรกเป็นอุโบสถขนาดเล็กจำนวน 5 ห้อง มีประตูทางเข้าด้านหน้าและด้านหลังด้านละ 1 ช่อง มีพาไลยื่นออกมาด้านหน้า คันทวยเป็นรูปนาคยื่นรับชายคาโดยรอบ หน้าบันปั้นปูนเป็นรูปต้นไม้และใบไม้ สร้างขึ้นในสมัยรัตนโกสินทร์ตอนต้น อุโบสถหลังนี้ได้รับการซ่อมแซมแล้วโดยทางวัดและชุมชน ส่วนอุโบสถหลังที่สองเป็นอุโบสถที่มีขนาดใหญ่กว่า โครงสร้างเป็นคอนกรีตเสริมเหล็ก มีระเบียงโดยรอบและเสาภายนอกรองรับชายคาโดยรอบ เครื่องหลังเป็นไม้มุงกระเบื้องเคลือบสี ส่วนหลังคาซ้อนกัน 3 ชั้น ประกอบด้วยช่อฟ้า ใบระกา ลำยอง นาคสะดุ้ง หางหงส์ หน้าบันประดิษฐานพระพุทธรูปอิริยาบถพนมมือภายในซุ้มเรือนแก้ว แวดล้อมด้วยลายพรรณพฤกษา อุโบสถหลังนี้อยู่ในสภาพชำรุด เหล็กโครงสร้างเป็นสนิมระเบิดเนื้อปูนออกมา เครื่องหลังคาก็อยู่ในสภาพทรุดโทรม ทำให้ทางวัดและชุมชนได้ดำเนินการก่อสร้างอุโบสถหลังใหม่ซึ่งดูจะมีขนาดใหญ่กว่าหลังที่สองนี้

เจดีย์รายตั้งอยู่ด้านหน้าอุโบสถหลังที่ 1 มีลักษณะเป็นเจดีย์ทรงระฆังเหลี่ยมย่อมุมไม้สิบสอง ตั้งอยู่บนชุดฐานบัวซ้อนกัน 3 ชั้น บนฐานเขียงยกสูง ส่วนประกอบด้วยบัลลังก์ ปลียอด และหยดน้ำค้าง

วัดบางแขมได้พบกรุพระเครื่องใต้ฐานพระประธานในอุโบสถหลังเก่า อายุร่วม 100 ปี โดยพบพระเนื้อดินหลายพิมพ์หลายองค์และยังพบพระบูชาสมัยรัตนโกสินทร์ทั้งพิมพ์นั่งและยืน 

## อ้างอิง

หมวดหมู่:โบราณสถานในจังหวัดนครปฐม
บางแขม
วัดจรเข้ใหญ่

**วัดจรเข้ใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านคลองบางฉมาน ตำบลศีรษะจรเข้ใหญ่ อำเภอบางเสาธง จังหวัดสมุทรปราการ ที่ดินที่ตั้งวัดมีเนื้อที่ 21 ไร่ 1 งาน 72 ตารางวา ที่ธรณีสงฆ์มีจำนวน 4 แปลง เนื้อที่ 37 ไร่ 1 งาน 6 ตารางวา

วัดจรเข้ใหญ่ตั้งเป็นวัดเมื่อ พ.ศ. 2434 โดยนายคง ร่วมกับทายก ก่อสร้างอุโบสถ วัดได้รับพระราชทานวิสุงคามสีมาเมื่อวันที่ 8 ธันวาคม พ.ศ. 2434 ชุมชนบ้านใหญ่ซึ่งเป็นชุมชนขนาดใหญ่ในตำบลศีรษะจรเข้ใหญ่ได้ร่วมกันพัฒนาวัดมาอย่างต่อเนื่อง แต่เนื่องจากอุโบสถเก่ามีขนาดเล็ก ไม่สามารถรองรับญาติโยมที่มาร่วมพิธีกรรมทางศาสนาได้ อีกทั้งยังมีสภาพทรุดโทรม พระครูพิพัฒน์สมุทรธาดา (หลวงพ่อภักดิ์) เจ้าอาวาส จึงบอกบุญเชิญชวนญาติโยมผู้มีจิตศรัทธาให้ร่วมกันก่อสร้างอุโบสถหลังใหม่ และได้จัดงานปิดทองฝังลูกนิมิตผูกพัทธสีมาเมื่อวันที่ 28 มกราคม ถึงวันที่ 5 กุมภาพันธ์ พ.ศ. 2549

อาคารเสนาสนะได้แก่ อุโบสถหลังเก่า กว้าง 7 เมตร ยาว 15 เมตร ลักษณะทรงไทย เป็นอาคารครึ่งตึกครึ่งไม้ กุฏิสงฆ์ จำนวน 10 หลัง ส่วนใหญ่เป็นอาคารครึ่งตึกครึ่งไม้ และศาลาการเปรียญ เป็นอาคารไม้ สร้างเมื่อ พ.ศ. 2485

## รายนามเจ้าอาวาส
* พระอธิการเผือก
* พระอธิการแจ้
* พระอธิการปลั่ง
* พระอธิการตุ๋ย
* พระอธิการเหลือ
* พระอธิการขาบ
* พระอธิการบุญ
* พระครูสุตาภินันท์ (พระอาจารย์ชื่น)
* พระครูพิพัฒน์สมุทรธาดา ปวิชฺ โช
* พระครูวิบูลปัญญากร

## อ้างอิง

จรเข้ใหญ่
คริสเตน ริตเตอร์

**คริสเตน อะลิซ ริตเตอร์** (; เกิด 16 ธันวาคม พ.ศ. 2524) เป็นนักแสดง นักดนตรี นักเขียน และนางแบบชาวอเมริกัน เธอเป็นที่รู้จักจากการแสดงในบทซูเปอร์ฮีโร เจสซิกา โจนส์ ในซีรีส์เน็ตฟลิกซ์เรื่อง *[[เจสซิกา โจนส์ (ภาพยนตร์ชุดทางโทรทัศน์)|เจสซิกา โจนส์]]* (2558–2562) และ *[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]* (2560), เจน มาร์โกลิส ในซีรีส์ชีวิตของเอเอ็มซีเรื่อง *[[ดับเครื่องชน คนดีแตก]]* (2552–2553) และ *[[El Camino: A Breaking Bad Movie|เอลกามิโน]]* (2562)

ริตเตอร์ได้รับการยอมรับอย่างกว้างขวางในบท เจน มาร์โกลิส ในซีรีส์ชีวิตเรื่อง *ดับเครื่องชน คนดีแตก* ของเอเอ็มซี ซึ่งเป็นบทบาทที่เธอกลับมารับอีกครั้งในภาพยนตร์เรื่อง *เอลกามิโน* นอกจากนี้เธอยังได้รับคำชมจากการรับบทเป็น โคลอี ในซิตคอมของเอบีซีเรื่อง *[[Don't Trust the B---- in Apartment 23]]* (2555–2556)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2524
หมวดหมู่:จักรวาลภาพยนตร์มาร์เวล
ช่อซี่ร่ม

[200px|thumb|ช่อซี่ร่มแบบประกอบของ[แคร์รอต (*Daucus carota*)]]

**ช่อซี่ร่ม** () เป็นช่อดอกแบบช่อกระจะประเภทหนึ่งที่ก้านดอกย่อยเจริญมาจากจุดเดียวกันของปลายก้านดอก และมีขนาดไล่เลี่ยกัน ช่อซี่ร่มคล้ายกับช่อเชิงหลั่น แต่ต่างที่ช่อเชิงหลั่นมีลักษณะดอกย่อยด้านนอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด และไม่ได้เกิดจากปลายก้านดอกจุดเดียวกัน ช่อซี่ร่มเป็นช่อดอกที่พบในพืชวงศ์ผักชี (Apiaceae) เช่น ผักชี ผักชีลาว บัวบก ขึ้นฉ่าย และยี่หร่า

ทั้งนี้คำว่า umbel เริ่มใช้ในคริสต์ทศวรรษ 1590 มีที่มาจากคำภาษาละติน *umbella* แปลว่า "ร่ม"

## ระเบียงภาพ

ไฟล์:Inflorescences Umbel Kwiatostan Baldach.svg|แผนภาพช่อซี่ร่ม
ไฟล์:Fennel flower heads.jpg|ช่อซี่ร่มของยี่หร่าฝรั่ง (*Foeniculum vulgare*)
ไฟล์:Petroselinum neapolitanum flower.jpg|ช่อซี่ร่มของพาร์สลีย์ (*Petroselinum crispum*)


## อ้างอิง

 
หมวดหมู่:ดอกไม้
หมวดหมู่:สัณฐานวิทยาของพืช
ไมค์ โคลเตอร์

**ไมค์ แรนดาล โคลเตอร์** (; เกิด 26 สิงหาคม พ.ศ. 2519) เป็นนักแสดงชาวอเมริกันที่รู้จักกันดีที่สุดจากบทบาทของเขาในบท ลู้ก เคจ ในเรื่อง *[[ลู้ก เคจ (ภาพยนตร์ชุดทางโทรทัศน์)|ลู้ก เคจ]]* (2016–2018), *[[The Defenders (miniseries)|The Defenders]]* (2017) และ *[[Jessica Jones (TV series)|Jessica Jones]]* (2015; 2019) ทั้งหมดอยู่ในจักรวาลภาพยนตร์มาร์เวล นอกจากนี้เขายังเคยปรากฏตัวเป็น Lemond Bishop ในซีรีส์โทรทัศน์เรื่อง *[[The Good Wife]]* (2010–2015) และ *[[The Good Fight]]* (2017- ปัจจุบัน), มัลคอล์ม เวิร์ด ใน *[[Ringer (TV series)|Ringer]]* (2011–2012), Jameson Locke ในแฟรนไชส์ Halo (2014–2015) และพ่อของเอเจนท์เจใน *[[Men in Black 3]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2519
หมวดหมู่:จักรวาลภาพยนตร์มาร์เวล
ฟินน์ โจนส์

**ฟินน์ โจนส์** (; ชื่อเกิด **เทอเรนซ์ โจนส์** (Terence Jones); เกิด 24 มีนาคม พ.ศ. 2531) [1] เป็นนักแสดงชาวอังกฤษที่รู้จักกันในบทบาทของ โลราส ไทเรล ในซีรีส์ HBO เรื่อง*[[มหาศึกชิงบัลลังก์ (ภาพยนตร์ชุดทางโทรทัศน์)|มหาศึกชิงบัลลังก์]]* (พ.ศ. 2554–2559) และ แดนนี แรนด์ ในรายการโทรทัศน์ของเน็ตฟลิกซ์เรื่อง *[[ไอรอน ฟิสต์ (ละครชุดทางโทรทัศน์)|ไอรอน ฟิสต์]]* (2017 –2018), *[[เดอะ ดีเฟนเดอร์ส (มินิซีรีส์)|เดอะ ดีเฟนเดอร์ส]]* (2017) และ *[[ลู้ก เคจ (ภาพยนตร์ชุดทางโทรทัศน์)|ลู้ก เคจ]]* (2018) ซึ่งมีฉากอยู่ในจักรวาลภาพยนตร์มาร์เวล

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2531
หมวดหมู่:จักรวาลภาพยนตร์มาร์เวล
เวอร์จิเนีย การ์ดเนอร์

**เวอร์จิเนีย อลิซาเบธ การ์ดเนอร์** (; เกิด 18 เมษายน พ.ศ. 2538)   เป็นนักแสดงหญิงชาวอเมริกันที่เป็นที่รู้จักจากการรับบท คาโรลินา ดีน ในซีรีส์ต้นฉบับของ Hulu เรื่อง รันอะเวย์ส (2017) และวิคกี้ในภาพยนตร์สยองขวัญเรื่อง*[[Halloween (2018 film)|ฮาโลวีน]]* (2018)ของ เดวิด กอร์ดอน กรีน (2018)

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2538
หมวดหมู่:จักรวาลภาพยนตร์มาร์เวล
โอลิเวีย โฮลต์

**โอลิเวีย เฮสติงส์ โฮลต์**  (; เกิด 5 สิงหาคม พ.ศ. 2540 ) เป็นนักแสดงและนักร้องชาวอเมริกัน เธอแสดงในซีรีส์ Disney XD เรื่อง *[[Kickin' It]]*, ภาพยนตร์ต้นฉบับของดิสนีย์แชนแนลเรื่อง *[[Girl vs. Monster]]*, และซีรีส์ต้นฉบับของดิสนีย์แชนแนลเรื่อง *[[I Didn't Do It (TV series)|I Didn't Do It]]* ตั้งแต่ปี ค.ศ. 2018-2019 เธอแสดงเป็น Tandy Bowen / Dagger ในซีรีส์ช่อง Freeform  เรื่อง *[[โคล้กและแดกเกอร์ (ละครชุดทางโทรทัศน์)|โคล้กและแดกเกอร์]]*

โฮลต์พากย์เสียงในภาพยนตร์เรื่อง*[[Tinker Bell and the Legend of the NeverBeast]]* (2014) และ *[[Gnome Alone]]* (2017) และแสดงในภาพยนตร์สารคดีเรื่อง *[[Class Rank (film)|คลาสแรงก์]]* (2017), ''Same Kind of Different as Me'' (2017) และ *[[สเตตัสอัปเดต]]* (2561) EP แรกของเธอชื่อ *[[Olivia (EP)|Olivia]]* เปิดตัวใน ฮออลีวูดเรคคอร์ดส์ เมื่อวันที่ 15 กรกฎาคม พ.ศ. 2559

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2540
หมวดหมู่:จักรวาลภาพยนตร์มาร์เวล
ออบรีย์ โจเซฟ

**ออบรีย์ โอมารี โจเซฟ** (; เกิด 26 พฤศจิกายน พ.ศ. 2540)  เป็นนักแสดงและแร็ปเปอร์ชาวอเมริกันที่รู้จักกันดีในบท ไทโรน จอห์นสัน/ โคล้ก ใน*[[โคล้กและแดกเกอร์ (ละครชุดทางโทรทัศน์)|โคล้กและแดกเกอร์]]*ของช่องฟรีฟอร์ม

## อาชีพ
ออบรีย์เริ่มแสดงบนเวทีโดยแสดงเป็น ซิมบ้า ในละครเพลงบรอดเวย์เรื่อง The Lion King ซึ่งเป็นบทบาทที่เขาสลับกับ ยูดาห์ เบลลามี 

## ชีวิตส่วนตัว
ออบรีย์ โจเซฟ เป็นลูกคนกลางของพี่น้องผู้ชายสามคน

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2540
หมวดหมู่:จักรวาลภาพยนตร์มาร์เวล
วัดสามง่าม (จังหวัดนนทบุรี)

**วัดสามง่าม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสามแยก ตำบลลำโพ อำเภอบางบัวทอง จังหวัดนนทบุรี

## ประวัติ
เมื่อประมาณ พ.ศ. 2450 มีราษฎรเข้ามาจับจองบุกเบิกที่ดินเพื่อทำนาบริเวณคลองลำโพและคลองลากค้อน และได้ช่วยกันสร้างวัดขึ้น แต่เนื่องจากในขณะนั้นยังเป็นชุมชนเล็ก ประกอบกับบริเวณคลองลำโพมีวัดอยู่ไม่ไกลจากวัดที่สร้างขึ้นใหม่นี้ คือ วัดหนองกล่ำ (วัดศรีเขตนันทาราม) และวัดลำโพ วัดที่สร้างขึ้นใหม่จึงมีผู้คนในชุมชนใกล้วัดไม่มาก ต่อมาไม่มีพระภิกษุมาประจำอยู่ที่วัดจึงกลายเป็นวัดร้างไป

ต่อมาใน พ.ศ. 2535 คณะสงฆ์อำเภอบางบัวทองโดยพระปรีชานนทโมลีร่วมกับเจ้าคณะจังหวัดนนทบุรีได้ส่งพระปลัดไวพจน์ กตปุญฺโญ (พระครูวิสาลสรคุณ) มาพัฒนาวัดร้างนี้แล้วยกขึ้นเป็นวัดที่มีพระภิกษุอยู่จำพรรษา มีนามว่า "วัดสามง่าม" ตามลักษณะที่ตั้งวัดที่เป็นสามแยกทางน้ำ มีคลองลำโพทางทิศตะวันออกและคลองลากค้อนทางทิศตะวันตกมาบรรจบกันทางทิศเหนือของวัด

## อาคารเสนาสนะ
อุโบสถสร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์สร้างเมื่อ พ.ศ. 2549 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางมารวิชัย สร้างเมื่อ พ.ศ. 2539 พระประธานประจำศาลาการเปรียญปางมารวิชัย สร้างเมื่อ พ.ศ. 2540 ด้านทิศเหนือของวัดซึ่งติดกับคลองลากค้อนและสะพานข้ามคลองลากค้อนเป็นที่ประดิษฐานพระพุทธรูปปางลีลาอยู่บนฐานประทักษิณ

หอระฆังเป็นอาคาร 2 ชั้น หลังคามียอดทรงมณฑปจัตุรมุข หน้าบันมุขเป็นรูปเทพนมและเทวดากำลังร่ายรำ ด้านทิศตะวันตกของวัดเป็นที่ตั้งของศาลาปฏิบัติวิปัสสนากรรมฐาน

## อ้างอิง

สามง่าม